Sur Editur, Nhar is-6 ta' Ottubru 2016 jaħbat id-89 sena mindu nħadem l-ewwel film mitkellem li kien jismu The Jazz Singer, fejn l-attur ewlieni kien il-kantant leġġendarju Al Jolson. L-ewwel film talkies inħadem minn Warner Brothers Vitaphone Corportation u kien intwera fit-teatru Warner fi New York, fl-Istati Uniti tal-Amerika, nhar il-Ħamis 6 ta' Ottubru 1927. Biex ikun imfakkar dan l-anniversarju ferm importanti fl-istorja taċ-ċinema kif ukoll biex ikun iċċelebrat Jum it-Talkies, fis-6 ta' Ottubru s-Soċjetà Internazzjonali Al Jolson qed itella' wirja dwar dan l-avveniment fl-entratura tal-kumpless taċ-ċinema u ċentru tal-ħwienet Galleria, li jinsab fi Triq Ħaż-Żabbar, il-Fgura. Din il-wirja li fiha diversi ritratti u tagħrif tibqa' għall-wiri sa nhar it-Tnejn 10 ta' Ottubru 2016 u tkun miftuħa l-jum kollu. Għal aktar tagħrif ċempel 9988 0489. VINCE WILLIAMS, MEMBRU ONORARJU, INT. AL JOLSON SOCIETY